Petra oa choarvezet ta? Naonediz eus 18 da 23 a oa serret, ha diskred zo warno da vezañ graet tagoù a-du gant an adunvaniezh ha bannet boulennoù liv du war panelloù ha savadur ar rannvro velestradurel. Serret e oant e div dro : tri anezho e-pad an noz etre al lun 29 hag ar meurzh 30, war e seblant e-kichenn ti ar Rannvro, tri all er gêr gant poliserien sivil o dilhadoù dimeurzh goude merenn. Furchadegoù a oa graet e annez pep hini. Evit poent emaint choazh dalchet dindan evezh. Posubl eo e chomfent eno e-pad nozvezh kalanna peogwir e chall 24 eurvezh al lezenn bezañ astennet betek 48 eurvezh. Astenn an traoù dreist 48 eurvezh a zo posubl met douetus peogwir eo ret fedoù grevus kenañ bezañ gwiriet. Ar fedoù-mañ a zo menneget gant merkad 706-73 kod an argerzhadur kastizañ gall ha no deus tra ebet da wellout gant ar fedoù zo anv. Neuze e vo gouiziet dar 1añ a viz Genver, pa vo echu 48 eurvezh al lezenn, ha dibabet e vo bet gant Prokulor ar Republik kas anezho dirak al lez-varn.